el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en es es es tr el el el el el el el el el el el el el el el el el el el oc de es el el el el el el el el el el el el el el el el en el el el el en en en en en en en en en en en en
Το καλοκαίρι σύντομα πλησιάζει και τι μπορεί να είναι καλύτερο από το να διώξεις το stress της ημέρας σου με μερικές στιγμές χαλάρωσης και ηρεμίας στη βεράντα;
Ο συγκεκριμένος χώρος, μιας και είναι ένας απ’ τους αγαπημένους, αποτελεί συνηθισμένο στόχο εργασιών είτε πρόκειται για μερική είτε για μια ολική ανακαίνιση του σπιτιού σου.
Αν λοιπόν σκέφτεσαι να δώσεις μια νέα πνοή ανανέωσης στο μπαλκόνι σου, τότε βρίσκεσαι στο κατάλληλο μέρος.
Παρακάτω, θα βρεις πρωτότυπες ιδέες διακόσμησης για όλα τα γούστα και λύσεις που ταιριάζουν ανάλογα με τα τετραγωνικά μέτρα που διαθέτεις.
Πάμε να δούμε λοιπόν τι προτείνουμε στη Neadomisi:
Ας αρχίσουμε απ’ τα βασικά. Μπορείς να φυτέψεις τα αγαπημένα σου λουλούδια ή φυτά, ακόμα και να καλλιεργήσεις λαχανικά και να φτιάξεις έναν μικρό μπαχτσέ.
Είναι πραγματικά μια εξαιρετική ιδέα διότι συνδυάζει τόσο τη διακόσμηση όσο και τη δημιουργικότητα. Εκτός από την εγγυημένη ομορφιά και τη ζωντάνια που θα δώσουν στο μπαλκόνι σου τα φυτά και τα λουλούδια, η ενασχόληση και η φροντίδα τους μπορεί να γίνει το αγαπημένο σου hobby.
Μην σε προβληματίζει πως θα συνδυάσεις τα φυτά ώστε να ταιριάζουν χρωματικά και αισθητικά στο χώρο. Απλά διάλεξε τα αγαπημένα σου. Να θυμάσαι πως δεν είναι απαραίτητο οι γλάστρες να ταιριάζουν απόλυτα μεταξύ τους για να δώσουν μια όμορφη συνολική εικόνα.
Αν δυσκολεύεσαι πολύ να αποφασίσεις, εμείς απλά αναφέρουμε πως το φούξια χρώμα των λουλουδιών μαγνητίζει τα βλέμματα και αν το συνδυάσεις με τεχνητό γκαζόν στο δάπεδο, τότε είναι σίγουρο πως όλη η γειτονιά θα θέλει να έρθει στο μπαλκόνι σου για καφέ!
Μια καλή σκέψη για να δημιουργήσεις περισσότερο χώρο στη βεράντα είναι οι ζαρτινιέρες. Αν δεν σου αρέσει η ιδέα να γεμίσεις όλο το μέρος με φυτά, μπορείς να τοποθετήσεις δυο μεγαλοπρεπείς γλάστρες με επιβλητικά φυτά και πολύχρωμα λουλούδια.
Πώς θα σου φαινόταν η ιδέα να δώσεις στο μπαλκόνι την αλλαγή και την φρεσκάδα που χρειάζεσαι δημιουργώντας ένα μικρό έργο τέχνης; Μπορείς να το κάνεις! Δεν είναι τόσο δύσκολο όσο ακούγεται και το αισθητικό αποτέλεσμα θα σε δικαιώσει.
Μια πολύ απλή DIY (do it yourself) κατασκευή που μπορείς να δοκιμάσεις είναι να αξιοποιήσεις τον τοίχο της βεράντας σου με ξύλινα τελάρα.
Κάρφωσε δύο ή περισσότερα ξύλινα τελάρα (ή παλέτες) το ένα πάνω στο άλλο, αφού τα βάψεις στο αγαπημένο σου χρώμα. Εκεί μπορείς να τοποθετήσεις μικρά γλαστράκια, φαναράκια ή πέτρες για διακόσμηση.
Αν τυχαίνει να έχεις ξύλινο τοίχο στο μπαλκόνι, η ιδανική ιδέα είναι μια κατασκευή με μεταλλικές γλάστρες να κρέμονται η μια κάτω από την άλλη με αλυσίδες. Αυτό θα δώσει την τέλεια αντίθεση στο χώρο.
Μπορείς επίσης, να καρφώσεις καλάθια που θα κρέμονται από τον τοίχο και να τοποθετήσεις σε αυτά πολύχρωμα λουλούδια. Αυτός είναι ένας τρόπος να δώσεις ρομαντικό ύφος και στυλ στη βεράντα σου.
Μια ακόμα έξυπνη ιδέα με κατασκευές, είναι η πέργκολα. Μπορεί να χρησιμοποιείται γενικά ως φράχτης αλλά πίστεψέ μας ταιριάζει μια χαρά και για μπαλκόνια. Διακόσμησέ την με μικρά γλαστράκια.
Για μια υψηλής αισθητικής αξίας παρέμβαση, σου προτείνουμε να σκεφτείς να τοποθετήσεις ένα διαχωριστικό από γυαλί. Μην ανησυχείς ότι οι γείτονες θα μπορούν να βλέπουν όλα όσα κάνεις καθώς υπάρχουν γυάλινες κατασκευές που δεν είναι απαραίτητα διαφανείς.
Σε αυτήν την πρότασή μας, θα βρεις την ιδανική λύση αν θέλεις να διακοσμήσεις ένα μικρό και μακρόστενο μπαλκόνι.
Άλλαξε εντελώς την όψη και το στυλ του χώρου με γλάστρες και καλάθια με λουλούδια που κρέμονται απ’ το ταβάνι.
Με αυτήν τη μέθοδο αφήνεις τα φυτά σου να αναπτυχθούν, να γεμίσουν και να διακοσμήσουν υπέροχα τον εναέριο χώρο που θ’ άφηνες άδειο.
Έτσι εκτός από το διακοσμητικό αποτέλεσμα, απ’ τη στιγμή που οι γλάστρες θα κρέμονται και δεν θα βρίσκονται ουσιαστικά μέσα στο μπαλκόνι, απελευθερώνεις πολύτιμο χώρο στο δάπεδο.
Μπορείς λοιπόν να χρησιμοποιήσεις εύκολα τον χώρο που «άνοιξες» για να βάλεις τραπεζάκι, καρέκλες ή κάποιο άλλο επιπλάκι στη μικρή βεράντα σου.
Σε αυτό το σχεδιασμό θα χρειαστείς απλούς γάντζους ματιν που συνδέουν τις γλάστρες με μεταλλικές ράβδους, ροδέλες και μπουλόνια. Εναλλακτικά και οικολογικά, πειραματίσου με παλιά μεταλλικά κουτάλια ως γάντζους για να κρεμάσεις μερικά μικρά γλαστράκια.
Κάντο όπως οι Ιταλοί
Σίγουρα θα έχεις ακούσει πως οι Ιταλοί είναι φημισμένοι για τις στυλιστικές επιλογές τους. Πρέπει να σε ενημερώσουμε ότι το ιταλικό στυλ δεν περιορίζεται μόνο στη μόδα των ρούχων αλλά έχει εξίσου μεγάλο αντίκτυπο και στη διακόσμηση.
Σε αυτό το ύφος ανανέωσης που είναι ιδανικό για μικρά μπαλκόνια με παράθυρα, κυριαρχούν τα έντονα και ζωντανά χρώματα από τα λουλούδια και οι μοντέρνες ζαρτινιέρες.
Αυτό το στυλ μπορεί να μην σου αφήνει ιδιαίτερα μεγάλο χώρο για τραπέζι και καρέκλες αλλά θα σου δώσει ένα εξαιρετικό αποτέλεσμα για να αλλάξεις την όψη του μπαλκονιού.
Αν θες να γίνεις και εσύ «Ιταλός», είναι απαραίτητο να χρησιμοποιήσεις πλήρως ανθισμένες πετούνιες σε διάφορα χρώματα.
Επίσης πρέπει να κρεμάσεις τις ζαρτινιέρες από την εξωτερική πλευρά του μπαλκονιού. Εδώ όμως πρέπει να προσέξεις να μην γίνει κάποιο ατύχημα γιατί μπορεί να αποβούν επικίνδυνες για τους από κάτω ή τους περαστικούς στο δρόμο.
Μπορείς να βρεις μοντέρνες ιταλικές ζαρτινιέρες εύκολα και σε πολλά διαφορετικά χρώματα στην αγορά. Δεν χρειάζονται ειδικά εργαλεία ή τεχνικές για να τις εγκαταστήσεις. Το μόνο που χρειάζεται είναι να επιλέξεις τα αγαπημένα σου φυτά και λουλούδια που θα τοποθετήσεις.
Φρεσκάρισε με μια αληθινή πινελιά το μπαλκόνι
Δεν θα μπορούσαμε να μην αναφέρουμε δυο λόγια για το βάψιμο του μπαλκονιού.
Το βάψιμο, είναι μια οικονομική ιδέα ανανέωσης με ορατά και εξαιρετικά άμεσα αποτελέσματα σ’ όλους τους χώρους του σπιτιού.
Έτσι σου προτείνουμε ανεπιφύλακτα να δοκιμάσεις να περάσεις ένα χέρι τις σκουριασμένες επιφάνειες, τα κάγκελα, τα έπιπλα, τα παράθυρα, τα εξωτερικά παντζούρια και γενικότερα οποιαδήποτε επιφάνεια θεωρείς πως μπορείς να βάψεις.
Μ’ αυτόν τον τρόπο θα φρεσκάρεις τις διαβρωμένες επιφάνειες από την υγρασία, θα ανανεώσεις την όψη και θα τονώσεις το μπαλκόνι σου δίνοντας μάλιστα και ένα όμορφο αισθητικό αποτέλεσμα.
Σίγουρα μπορείς να βρεις κυριολεκτικά ατελείωτη ποικιλία σε χρώματα και αποχρώσεις στην αγορά.
Εμείς απλά σου συστήνουμε να διαλέξεις το αγαπημένο σου χρώμα και να αφήσεις τη φαντασία σου να «οργιάσει». Εξάλλου το χρώμα που θα επιλέξεις εξαρτάται και από το ύφος και το στυλ των αλλαγών που επιθυμείς.
Αν πάλι δυσκολεύεσαι υπερβολικά να σκεφτείς κάτι, θα αναφέρουμε ενδεικτικά δύο περιπτώσεις για χρώμα.
Ο παράδεισος του Barbeque
Σε περίπτωση που είσαι τυχερός και διαθέτεις ένα ευρύχωρο μπαλκόνι που μπορεί να φιλοξενήσει ψησταριά, σου έχουμε την κατάλληλη ιδέα για διακόσμηση με χρώματα.
Δεν χρειάζονται υπερβολικές αλλαγές, πολυτέλειες και πολύπλοκες σκέψεις.
Ο τρόπος για να μετατρέψεις τη βεράντα σου στον «παράδεισο του ψήστη» είναι απλός.
Πρέπει μόνο να δώσεις μερικές πινελιές ανανέωσης με γήινα χρώματα στους τοίχους. Ακόμα μπορείς να δοκιμάσεις τις παστέλ αποχρώσεις στις γλάστρες και στα έπιπλα.
Με αυτές τις πολύ απλές, οικονομικές και γρήγορες κινήσεις οι φίλοι σου δεν θα ξεκολλάνε από το μπαλκόνι όταν ψήνετε!
Δώσε στο χώρο σου δροσερά, φανταχτερά χρώματα
Είναι βασικό να γνωρίζεις ότι δεν είναι πάντοτε απαραίτητο να δοκιμάζεις περίπλοκες και σύνθετες ιδέες για τις εργασίες της ανακαίνισής σου. Γι’ αυτό, σχετικά με το χρώμα η λύση βρίσκεται τις περισσότερες φορές στα απλά πράγματα.
Διάλεξε δροσερά, έντονα και ζωντανά χρώματα για το μπαλκόνι σου. Ένας εξαιρετικός συνδυασμός είναι το «πανταχού παρόν» γκρι με το απαλό lime που θα κυριαρχήσει αισθητικά και οπτικά στη βεράντα σου.
Άλλοι ιδανικοί χρωματικοί συνδυασμοί είναι το μπλε με το καφέ και το μπλε με το ασημί. Πειραματίσου με τις επιφάνειες, διάλεξε σε ποιες είναι πιο ταιριαστό να βάλεις το ένα χρώμα και σε ποιες το άλλο.
Δοκίμασε να κάνεις το μπαλκόνι σου ΖΕΝ
Σ’ αρέσει η ηρεμία, η ξεκούραση, η γαλήνη και οι στιγμές απόλαυσης όταν κάθεσαι στη βεράντα σου; Αν η απάντηση είναι ναι, τότε θα λατρέψεις την ιδέα του Ζεν στυλ.
Εδώ, έχεις τη δυνατότητα να τοποθετήσεις μια εγκατάσταση που προσφέρει ένα συνεχές τρεχούμενο νερό.
Θα σου προσφέρει αναζωογονητική ενέργεια ενώ ο ήχος του νερού είναι γνωστός για την ηρεμία και τη διαύγεια που σου δημιουργεί. Μπορείς να συμπληρώσεις την κατάσταση με απαλό φως από κεριά για ακόμα πιο χαλαρό κλίμα.
Εκτός από το νερό δοκίμασε να καλύψεις του τοίχους με ρολά από μπαμπού. Είναι πολύ φθηνό υλικό και δημιουργεί μια συναρπαστική τροπική εικόνα. Αντίστοιχα μπορείς να φτιάξεις ένα ολόκληρο σαλόνι από μπαμπού στη βεράντα σου.
Το ξύλινο δάπεδο είναι η κατάλληλη επιλογή στο Ζεν στυλ. Φυσικά δεν θα μπορούσε να λείπει ούτε από δω το πράσινο χρώμα από τα φυτά.
Διακόσμησε με χαλιά, μαξιλάρια, φωτάκια και μικρές γλάστρες για ιδανικά αποτελέσματα.
Φτιάξε μόνος ένα σαλόνι στο μπαλκόνι
Ήδη αναφέραμε έως τώρα πως μπορείς να τοποθετήσεις έπιπλα όπως καναπέ, τραπεζάκι και καρέκλες και να δημιουργήσεις ένα μικρό καθιστικό στη βεράντα σου.
Στη σελίδα μας δεν θα μείνεις ποτέ με απορίες σε οτιδήποτε σχετίζεται με την ανανέωση σπιτιού.
Για το λόγο αυτό θα σου πούμε με μερικά απλά βήματα πως να φτιάξεις έναν χειροποίητο καναπέ ώστε να διαμορφώσεις ένα τέλειο εξωτερικό σαλόνι για το μπαλκόνι σου.
Θα χρειαστείς σίγουρα 3 παλέτες.
• Τοποθέτησε τις δύο, τη μία πάνω στην άλλη και την τρίτη χρησιμοποίησέ την για πλάτη.
• Πρέπει να τις κόψεις τουλάχιστον 20 εκατοστά λιγότερο από το φάρδος του μπαλκονιού για να χωρέσει ο καναπές χωρίς προβλήματα
• Αγόρασε ένα φύλλο αφρολέξ από ένα κατάστημα μεταποίησης σαλονιών.
• Κόψτο στο ίδιο μέγεθος με την παλέτα
• Τέλος ντύσε τον καναπέ μ’ ένα σεντόνι και βάλε τα μαξιλάρια από πάνω
Μην ξεχάσεις να βάλεις στην οροφή μια κουνουπιέρα. Θα δώσει και στυλ και θα σε γλιτώσει από τα ενοχλητικά τσιμπήματα, ειδικά τώρα που καλοκαιριάζει.
Ίσως πρόκειται για την πιο διασκεδαστική και παιχνιδιάρικη ιδέα μας. Γιατί να το βλέπεις μόνο στις ταινίες και να το ζηλεύεις; Βάλε και εσύ μια κούνια στο μπαλκόνι σου.
Εκτός από διασκεδαστική ιδέα που θα λατρέψεις εσύ και τα παιδιά σου (αν έχεις), είναι μια πολύ καλή πρόταση για ν’ αλλάξεις και την όψη του χώρου.
Το καλύτερο είναι ότι δεν χρειάζεται να ξοδέψεις μια ολόκληρη περιουσία γιατί τα υλικά που θα χρειαστείς είναι μια ξύλινη παλέτα, γυαλόχαρτο, σκοινί και ίσως μερικά παλιά αντικείμενα.
Μπορείς να βάψεις την παλέτα με πινέλο μ’ ένα ευχάριστο και ταιριαστό χρώμα. Στη γωνία της παλέτας μπορείς να τοποθετήσεις ό,τι θέλεις.
Βάλε μαξιλάρια με διάφορα χρώματα και σχέδια της αρεσκείας σου.
Το μόνο που δεν πρέπει να σου ξεφύγει με τίποτα, είναι να επιλέξεις ένα γερό σημείο που θα την κρεμάσεις και να τη στεριώσεις καλά για να μην σου συμβούν ατυχήματα.
Μερικές ακόμα έξυπνες προτάσεις και ο φωτισμός
Για το τέλος σου έχουμε αφήσει δύο ακόμα μοντέρνες προτάσεις για να διακοσμήσεις τη βεράντα και μερικά λόγια για ένα τεχνικό σημείο, όπως ο φωτισμός.
Το ήξερες πώς με μια παλιά χειμερινή ομπρέλα μπορείς να φτιάξεις μια υπέροχη γλάστρα;
Γύρισε την απλά ανάποδα. Βάλε ένα εσωτερικό κομμάτι από γεωύφασμα που θα κρατήσει το χώμα μέσα στην ομπρέλα και φύτεψε μερικά ανοιξιάτικα φυτά. Αυτό είναι όλο! Έτσι θα έχεις ένα ιδιαίτερο και μοναδικό στοιχείο στο μπαλκόνι σου.
Επίσης με ένα απλό σκοινί και μια παλιά γλάστρα μπορείς να φτιάξεις ένα ιδιαίτερο μικρό τραπεζάκι. Το μόνο που χρειάζεται να κάνεις είναι να κολλήσεις με θερμόκολλα το σκοινί γύρω-γύρω από μια πλαστική γλάστρα ξεκινώντας από τον πάτο της.
Σ’ ότι αφορά το φωτισμό, είναι και αυτό ένα κομμάτι που πρέπει να υπολογίσεις. Ο κατάλληλος φωτισμός δημιουργεί μια εξαιρετική ατμόσφαιρα, ειδικά τις βραδινές ώρες.
Μερικές έξυπνες και οικονομικές ιδέες είναι:
Μπορείς να τοποθετήσεις σ’ ένα στεφάνι χριστουγεννιάτικα λαμπάκια.
Ακόμα γίνεται να μετατρέψεις το στεφάνι σ’ ένα πολύ ιδιαίτερο φωτιστικό που θα κρέμεται απ’ το ταβάνι με κορδέλες.
Τέλος δοκίμασε απλά να κρεμάσεις μόνα τους τα λαμπάκια στην οροφή ή από τους τοίχους οριζόντια και κάθετα.
Ακόμα μην ξεχνάς το πιο απλό, ότι έχεις την επιλογή να τα βάλεις γύρω από διάφορα έπιπλα και να τα στερεώσεις πανεύκολα.
Τώρα θα κάνεις το μπαλκόνι σου να μοιάζει με bar!
Ελπίζουμε να βοηθήσαμε να σκεφτείς ιδέες για να ανανεώσεις το μπαλκόνι σου.
Τι Νιπτήρα να βάλω; Πώς διαλέγω τον σωστό Νιπτήρα για το μπάνιο μου;
Δείτε τα στάδια της ανακαίνισης σπιτιού ένα προς ένα
Η ανακαίνιση στα ντουλάπια της κουζίνας
Ανακαίνιση μπάνιου βήματα ανακαίνισης
Ζητήστε μια προσφορά για τη δική σας ανακαίνιση
Έκθεση: Μεγάλου Αλεξάνδρου  9, Πολίχνη, Θεσσαλονίκη, 565 32
Εργοστάσιο – Παραγωγή – Έκθεση: Γούβα Λαγηνών 12 χλμ Θεσσαλονίκης – Λητής, Θεσσαλονίκη, 565 32
Τ: 231 602 0488
M: 6985 998 226
Copyright © 2022 ΝΕΑ ΔΟΜΗΣΗ
Χρησιμοποιούμε cookies για τη σωστή λειτουργία του ιστότοπου.
Συνεχίζοντας τη χρήση του, αποδέχεστε και τη χρήση των cookies.
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.